b'\n_START_ARTICLE_\n\xc3\x89cole Normale Sup\xc3\xa9rieure\n_START_PARAGRAPH_\nAng \xc3\x89cole normale sup\xc3\xa9rieure (Pagbigkas sa Pranses:\xc2\xa0[ek\xc9\x94l n\xc9\x94\xca\x81mal sype\xca\x81j\xc5\x93\xca\x81]; na kilala rin bilang Normale sup\', Ulm, ENS Paris, l\'\xc3\x89cole,\xc2\xa0o\xc2\xa0ENS) ay isang Pranses\xc2\xa0na\xc2\xa0grande \xc3\xa9cole (institusyon sa mas mataas na edukasyon na sa labas ng balangkas ng sistema ng pampublikong unibersidad), at isang bahaging kolehiyo ng sistemang\xc2\xa0PSL Research University\xc2\xa0ng Paris. Ito ay itinatag sa panahon ng Himagsikang Pranses at inilaan para magkaroon ang\xc2\xa0Republika ng isang bagong samahan ng\xc2\xa0mga propesor\xc2\xa0na niyayakap ang\xc2\xa0kritikal na diwa at pagpapahalagang sekular ng\xc2\xa0Panahon ng Pagkamulat._NEWLINE_Kabilang sa mga nagtapos sa ENS ay kinabibilangan ng\xc2\xa013 Nobel Prize laureates, kabilang ang 8 sa Pisika\xc2\xa0(ang ENS ay may pinakamataas na ratio ng Nobel laureates kada alumnus sa anumang institusyon sa buong mundo), 11 Fields Medalists (ang pinakamarami sa anumang unibersidad sa mundo), higit sa kalahati ng mga tumanggap ng Gold Medal\xc2\xa0ng CNRS (ang pinakamataas na premyong pang-agham sa Pransiya), ilang daang mga miyembro ng Institut de France, at ilang mga politiko at estadista. Ang paaralan ay nagkamit ng pagkilala sa larangan ng matematika at pisika bilang isa sa nangunguna sa Pransiya. Dito nagmula ang mga manunulat na sina\xc2\xa0Julien Gracq, Jean Giraudoux,\xc2\xa0Assia Djebar,\xc2\xa0Charles P\xc3\xa9guy, mga pilosopong gaya nina\xc2\xa0Henri Bergson, Jean-Paul Sartre, Louis Althusser, Simone Weil, Maurice Merleau-Ponty at Alain Badiou, siyentipikong panlipunan gaya nin\xc2\xa0\xc3\x89mile Durkheim, Raymond Aron, at Pierre Bourdieu, at "teoristang Pranses" tulad nina\xc2\xa0Michel Foucault at Jacques Derrida.'